কুইনিন
কুইনিন প্রাকৃতিক ভাবে প্রাপ্ত সাদা স্ফটিকার অ্যালক্যালয়েড যা জ্বর কমানো (অ্যান্টিপাইরেটিক), ব্যাথানাশক (অ্যানালজেসিক) এবং ম্যালেরিয়া প্রতিরোধক বৈশিষ্ট্য বহন করে। কুইনিনের স্বাদ খুবই তিক্ত। এটা কুইনিডিন এর জ্যামিতিক সমানু। কুইনিনের গাঠনিক সংকেতে দুটি প্রধান সংযুক্ত রিং সিস্টেমের উপস্থিতি দেখা যায়ঃ অ্যারোমেটিক কুইনোলিন এবং দ্বিচাক্রিক কুইনুস্লাইডিন। প্রাকৃতিক ভাবে সিনকোনা গাছের বাকলে কুইনিন পাওয়া যায়। পেরু ও বলিভিয়া অঞ্চলের কুইচুয়া আদিবাসী গোষ্ঠী প্রথম সিনকোনা গাছের ঔষধি গুণ আবিষ্কার করে। পরবর্তীতে জেসুইটগণ ইউরোপে সিনকোনা গাছ নিয়ে যান। ল্যাবরেটরীতেও কুইনিন প্রস্তুত করা সম্ভব। পাশ্চাত্যে প্লাসমোডিয়াম ফ্যালসিপারাম এর কারণে সংঘটিত ম্যালেরিয়ার চিকিৎসায় প্রথম কুইনিন ব্যবহার করা হয়। 0.1 M সালফিউরিক এসিড দ্রবণে কুউনিন উচ্চমাত্রায় ফ্লুরোসেন্ট, ফ্লুরোসেন্ট কোয়ান্টাম উৎপাদন পরিমাপে এটা আদর্শ মানক হিসেবে ব্যবহৃত হয়। বিশ্ব স্বাস্থ্য সংস্থার প্রয়োজনীয় ঔষধের তালিকায় কুইনিনের নাম আছে। মৌলিক স্বাস্থ্য সুরক্ষায় বিশ্ব স্বাস্থ্য সংস্থা এই তালিকা প্রণয়ন করেছে।